Diari Oficial de la Generalitat Valenciana


Sumari del DOGV 8715, del 13-01-2020 (2019/12334)

RESOLUCIÓ de 19 de desembre de 2019, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8715

Data del DOGV
:   13-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12852


Data del document
:   19-12-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 19 de desembre de 2019, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2019/12807]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i altres normes relatives a la circulació, conservació i qualificació dels documents de les diferents administracions de la Comunitat Valenciana, així com a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental que hagen obtingut informe favorable de la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En la sessió celebrada el dia 26 de novembre de 2019, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 26 de novembre de 2019:   
- Codi 00210. Expedients de contractes majors.  
- Codi 00185. Expedients de contractes menors.  
- Codi 00065. Ajudes personals de promoció de l'autonomia personal per a persones amb diversitat funcional (PEI).  
- Codi 00001. Ajudes personals per a l'atenció especialitzada residencial de persones amb diversitat funcional (PEI).  
  
El resum de les taules de valoració documental aprovades figura com a annex a la present resolució.  
  
Segon  
Aprovar i fer pública la modificació a transversal, per a tota l'Administració pública de la Comunitat Valenciana, de la taula de valoració documental 00415 a sol·licitud de la Comissió de Valoració Documental de la Conselleria d'Hisenda i Model Econòmic, així com el seu canvi de denominació, que ha obtingut l'acord favorable de la Junta Qualificadora de Documents Administratius en la sessió celebrada el dia 26 de novembre de 2019.  
La modificació de la taula de valoració documental aprovada figura com a annex a la present resolució.  
  
Tercer  
D'acord amb el que preveu l'article 39 de la Llei 39/2015, d'1 d'octubre, del procediment administratiu comú de les administracions públiques, la present resolució tindrà efectes plens als tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició de cap recurs.  
Contra la present resolució, que posa fi a la via administrativa, de conformitat amb el que disposa l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de publicar-se la present resolució, de conformitat amb el que estableixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran eliminar la documentació fins que la resolució, en cas de ser impugnada, adquirisca fermesa legal.  
  
València, 19 de desembre de 2019.- El conseller d'Educació, Cultura i Esport: Vicent Marzà i Ibáñez.  
  
  
ANNEX  
  
Codi 00744  
Sèrie documental: Expedients de contractes majors.  
Òrgan productor: Conselleria d'Hisenda i Model Econòmic / Servei de Contractació i Assumptes Generals.  
Funció: Formalitzar en document administratiu les respectives obligacions entre l'administració i l'adjudicatari.  
Data dictamen: 26 de novembre de 2019.  
Dictamen: Conservació permanent.  
Aquest dictamen té caràcter transversal per a tota l'Administració pública de la Comunitat Valenciana  
  
  
Codi: 00144  
Sèrie documental: Expedients de contractes menors.  
Òrgan productor: Conselleria d'Hisenda i Model Econòmic / Servei de Contractació i Assumptes Generals.  
Funció: Formalitzar en document administratiu les respectives obligacions entre l'administració i l'adjudicatari. Inclou tot tipus de contracte menor d'obres, subministraments, gestió de serveis públics, contractes administratius especials, serveis.  
Data dictamen: 26 de novembre de 2019  
Dictamen: Conservació permanent.  
Aquest dictamen té caràcter transversal per a tota l'Administració pública de la Comunitat Valenciana  
  
  
Codi: 00163  
Sèrie documental: Ajudes personals de promoció de l'autonomia personal per a persones amb diversitat funcional (PEI).  
Òrgan productor: Conselleria d'Igualtat i Polítiques Inclusives / Servei de Coordinació dels Serveis Socials i Autonomia Personal.  
Funció: Concessió d'ajudes personals per a la promoció de l'autonomia personal, com adquisició d'ajudes tècniques i productes de suport, ajudes destinades a l'eliminació de barreres arquitectòniques a l'interior de l'habitatge i l'adaptació funcional de la llar, ajuda per a l'adaptació de vehicles i ajudes de transport per a l'assistència a tractaments i centres assistencials.  
Data dictamen: 26 de novembre de 2019.  
Dictamen: Eliminació parcial als 5 anys de finalització de l'expedient, sempre que no s'haja interposat cap recurs. Es conservarà com a mostra 1 any de cada 10 (els acabats en 0).  
Conservació permanent de les actes de la Comissió d'Avaluació i la proposta de resolució conjunta de concessió d'ajudes.  
  
  
  
Codi: 00709  
Sèrie documental: Ajudes personals per a l'atenció especialitzada residencial de persones amb diversitat funcional (PEI).  
Òrgan productor: Conselleria d'Igualtat i Polítiques Inclusives / Servei de Coordinació dels Serveis Socials i Autonomia Personal.  
Funció: Concessió d'ajudes personals per a l'atenció especialitzada residencial de persones amb diversitat funcional.  
Data dictamen: 26 de novembre de 2019.  
Dictamen: Eliminació parcial als 5 anys de finalització de l'expedient, sempre que no s'haja interposat cap recurs. Es conservarà com a mostra 1 any de cada 10 (els acabats en 0).  
Conservació permanent de les actes de la Comissió d'Avaluació i la proposta de resolució conjunta de concessió d'ajudes.  
  
  
  
Codi: 00459  
Sèrie documental: Compatibilitat dels empleats públics.  
Òrgan productor: Conselleria de Sanitat / Direcció General de Recursos Humans de la Sanitat.  
Funció: Determinació de les incompatibilitats que poden afectar l'exercici d'altres activitats públiques o privades del personal de les institucions sanitàries i personal sanitari gestionat per la Conselleria de Sanitat.  
Data dictamen: 26 de novembre de 2019  
Dictamen: Eliminació parcial:  
- Conservació d'un any de cada deu com a testimoniatge de l'activitat de la Conselleria de Sanitat, tant siga una activitat pública com privada (expedients dels anys acabats en zero).  
  
- Fins a l'any 2010:  
Expedients de compatibilitat d'activitats públiques: eliminació als 3 anys des de la finalització de l'expedient.  
Expedients de compatibilitat privada: eliminació als 55 anys des de la resolució de l'expedient.  
  
Tots els expedients que hagen sigut objecte de recurs en via judicial no es podran eliminar fins que la sentència siga ferma i s'haja executat.  
- A partir de l'any 2011: eliminació als 55 anys des de la resolució de l'expedient (activitats públiques i privades).  
- Així mateix, es conservarà un expedient de cada any i un exemplar de cada tipus de formulari que s'utilitze com a mostra de la sèrie documental.  
  
Aquest dictamen té caràcter transversal per a tota l'Administració pública de la Comunitat Valenciana